-ПРИЈЕДЛОГ-

На основу члана 39. став 2. Тачка 2. и 37. Закона о локалној самоуправи („Службени гласник Републике Српске“, број 97/16), члана 69. став 1. Закона о уређењу простора и грађењу („Службени гласник Републике Српске“, број: 40/13, 106/15 и 3/16) и члана 39. став 2. тачка 2. и 43. Статута Града Бијељина („Службени гласник Града Бијељина“, број 9/17), Скупштина Града Бијељина на сједници одржаној дана, \_\_\_\_\_\_\_ 2019. године, доноси:

**О Д Л У К У**

**О ИЗМЈЕНИ ОДЛУКЕ О УРЕЂЕЊУ ПРОСТОРА И ГРАЂЕВИНСКОМ ЗЕМЉИШТУ**

Члан 1

У **Одлуци о уређењу простора и грађевинском земљишту од 26.07.2018. године** („Службени гласник Града Бијељина“,број 17/18), мијења се члан 51. став (1) и став (2) и гласи:

„Накнада за уређење градског грађевинског земљишта и накнада за ренту (у даљем тексту: накнада) могу се плаћати у ратама, уз исплату у цјелини, највише до 10 једнаких рата, уз претходно обезбјеђење инструмената плаћања: гаранција банке, за правна и физичка лица“.

Став (3) ће постати став (2).

Члан 2

У осталом дијелу одлука остаје непромијењена.

Члан 3

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_/19. П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум,\_\_\_\_\_\_\_\_\_\_\_ Славиша Марковић

**О Б Р А З Л О Ж Е Њ Е**

**Уз одлуку о уређењу простора и грађевиснком земљишту**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 69. став 1. Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да се градско грађевинско земљиште одређује одлуком скупштине јединице локалне самоуправе о уређењу простора и грађевинском земљишту.

Чланом 83. став 1. Закона о уређењу простора и грађењу („Службени гласник Републике Српске“, број 40/13, 106/15 и 3/16) је прописано да остало грађевинско земљиште одређује одлуком јединице локалне самоуправе из члана 69. став 1. овог закона.

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16) је прописано да је Скупштина локалне самоуправе надлежна да врши и друге послове утврђене законом и статутом.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

Због потребе инвеститора и ефикаснијег плаћања, мијења се члан 51. Одлуке о уређењу простора и грађевинском земљишту („Службени гласник Града Бијељина, број 17/18), тражи се плаћање на максимално 10 једнаких рата, с тим да се рок исплате цијелог износа не ограничава на једну буџетску годину.

**ФИНАНСИЈСКА СРЕДСТВА**

Финансијска средства потребна за измјену ове одлуке нису потребна.

**ОБРАЂИВАЧ:**

**ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**